|  |
| --- |
| A kurzus kódja: BBN-FIL-356.03, BBN-FIL18-352.10, BMA-FILD-352.27, BMA-FILD-356.03 |
| A kurzus megnevezése: T. Adorno – M. Horkheimer: *A felvilágosodás dialektikája* |
| A kurzus címe angolul: T. Adorno – M. Horkheimer: *Dialectic of Enlightenment* |
| A kurzus előadója: Szücs László Gergely |
| A kurzus helye és időpontja: Hétfő: 8.30-10.00 I ép. 221. |

|  |
| --- |
| A kurzus előfeltétele(i): |
| A jegyszerzés módja(i): Aktív órai részvétel, referátum megtartása, házi dolgozat |
| Követelmények: Aktív órai részvétel, referátum megtartása, házi dolgozat |

|  |
| --- |
| A kurzus leírása, tematikája:  Horkheimer és Adorno *A felvilágosodás dialektikája* (1947) című művét sokan az interdiszciplinárius kutatások integrációján nyugvó, ugyanakkor történelemfilozófiai megalapozottsággal rendelkező klasszikus kritikai társadalomelmélet programjának lezárásaként értelmezik. E mélyen problematikus mű azonban számos társadalomfilozófiai és kultúrfilozófiai diskurzus kezdőpontjává vált, és a német ’68-as mozgalom egyik fontos szövege lett.  A kurzus során a könyv elemzésével foglalkozunk. Kitérünk azonban a mű elméleti előzményeire (a Frankfurti Iskola kezdeteire, eredeti ambícióinak feltárására), Horkheimer programadó írásaira is, megvizsgáljuk a mű helyét a Frankfurti Iskola és a kritikai elmélet történetében. Elemzés tárgyává tesszük a mű legfontosabb ambícióit, megpróbáljuk feltárni legfontosabb belső ellentmondásait. A mű központi kérdéseit – pl. a történelemfilozófia, a felvilágosodás, a dialektika, az elidegenedés, az eldologiasodás, az instrumentális racionalitás, az antiszemitizmus, vagy a kultúripar problémáját – egyszerre vizsgáljuk a korabeli diskurzusok, a hatástörténet és az aktuális társadalmi fejlemények kontextusában. Kitérünk arra a kérdésre is, hogy a kritikai elmélet kortárs képviselői (pl. Jürgen Habermas, Axel Honneth) hogyan kísérelték meg feloldani a műben rejlő ellentmondásokat, és az ellentmondások meghaladására tett kísérletek hogyan járultak hozzá a kritikai társadalomelmélet megújításához. |

|  |
| --- |
| A kurzushoz tartozó kötelező irodalom:  Lukács György: *Az eldologiasodás és a proletariátus tudata*, in. *Történelem és Osztálytudat,* Magvető, 1971.319-359.  Horkheimer, Max: *A társadalomfilozófia jelenlegi helyzete és egy Társadalomkutatási Intézet feladatai*, In Felkai Gábor – Némedi Dénes – Somlai Péter (szerk.) Szociológiai irányzatok a XX. században Budapest, Új Mandátum, 2000. 488–497.  Adorno, Theodor/Horkheimer, Max: *A felvilágosodás dialektikája.* Atlantisz Kiadó, Budapest, 1990.  Weiss János (szerk.): *Az integrációtól a narrációig. A felvilágosodás dialektikájának recepciója* (szöveggyűjtemény), Áron Kiadó. Budapest, 2004. |

|  |
| --- |
| A kurzushoz tartozó ajánlott irodalom:  Honneth, Axel: *Kritik der Macht. Reflexionsstufen einer kritischen Gesellschaftstheorie, Suhrkamp*, Frankfurt am Main, 1985.  Wiggershaus, Rolf: *Die Frankfurter Schule*, DTV, München, 1988.  Habermas, Jürgen: *Theorie des Kommunikativen Handelns*, Suhrlamp, Frankfurt am Main, 1981. |